ร้านนี้เหมาะที่จะมาสโลวไลฟ์มากค่ะ ร้านอยู่เส้นมิตรสัมพันธ์ ถ้ามาจากทางอ่างศิลาแป๊บเดียวถึง ครั้งแรกออยขับมาจากทางถนนข้าวหลาม ขับมาจนถอดใจคิดว่าจะหาร้านไม่เจอซะแล้ว

พาแม่มานั่งชิลๆ ชิมเค้กมะพร้าวอ่อนเพราะเป็นของหวานที่แม่ชอบมาก ซึ่งเค้กมะพร้าวอ่อนร้านนี้ใส่ฟรอยราคากล่องละ 120 บาท ถือว่าราคาไม่แพงเลยเพราะอร่อยค่ะและกล่องใหญ่พอสมควร กิน 2-3 คนได้เลย ตัวครีมมะพร้าวด้านบนเยอะดีและไม่หวานมากค่ะ

ชาเขียวเย็น ก็อร่อยเข้มข้นใช้ได้เลย

เมนูขึ้นชื่อของร้านนี้อีกอย่างคือ เค้กน้ำตาลสด นุ่มและหอมน้ำตาลสดมาก ชิ้นละ 20 บาทเอง เหมาะจะซื้อเป็นของฝากเลยค่ะ

เต้าฮวยนมสดมะพร้าวอ่อนก็หอมอร่อยค่ะ ถ้วยละ 35 บาท ซื้อกลับมากินต่อที่บ้าน